**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 21.02.2024, ora 08.00 – 22.02.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 22.02.2024, ora 07.00**

**RÂURI**

**Debitele au fost în ușoară scădere**, exceptând râurile din bazinele hidrografice: Vişeu, Iza, Tur, Someşul Mare, Lăpuș, Caraş, Nera, Cerna, bazinele superioare ale Someșului Mic, Crișului Negru, Crișului Alb, Arieșului și Timişului, unii afluenți din bazinul mijlociu al Mureșului, unde debitele au fost în ușoară creștere ca urmare a precipitațiilor și cedării apei din stratul de zăpadă, iar pe cursul mijlociu şi inferior al Prutului (aval Drânceni), debitele au fost în creştere prin propagare.

Pe râurile din bazinele hidrografice: Vedea, Argeş, Ialomița, Buzău, Siret, Bârlad, bazinul mijlociu și inferior al Jiului, bazinul inferior al Oltului, cursul superior al Prutului și pe râurile din Dobrogea debitele au fost relativ staționare.

Debitele se situează la valori peste mediile multianuale lunare pe râurile din bazinele hidrografice: Vișeu, Iza, Someș, Crișul Repede, Mureș, Timiș, Bârzava, Suceava, în bazinele superioare ale râurilor: Tur, Crişul Alb, Caraş, Jiu, Moldova, Trotuș, Buzău, în bazinele superioare și mijlocii ale Oltului și Bistriței,şi pe cursurile Siretului şi Prutului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Moravița, Vedea, Râmnicu Sărat, Bârlad, Jijia, pe unii afluenți din bazinele inferioare ale Jiului, Oltului, Argeșului și pe unele râuri din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în scădere**, exceptând râurile din bazinele hidrografice: Vişeu, Iza, Tur, Someşul Mare, Lăpuș, unde vor fi în ușoară creștere datorită precipitațiilor prognozate și cedării apei din stratul de zăpadă, iar pe cursul inferior al Prutului (aval Drânceni), vor fi în creştere prin propagare.

Pe râurile din bazinele hidrografice: Vedea, Argeş, Ialomița, Buzău, Siret, Bârlad, bazinul mijlociu și inferior al Jiului, bazinul inferior al Oltului, cursul superior și mijlociu al Prutului și pe râurile din Dobrogea debitele vor fi relativ staționare.

Sunt posibile creşteri izolate de niveluri şi debite pe unele râuri mici din zonele de deal şi munte din nordul şi nord-vestul țării ca urmare a precipitațiilor lichide slabe cantitativ prognozate, cedării apei din stratul de zăpadă şi propagării.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 21-22.02.2024 **a fost în scădere, având valoarea de** **7100 m3/s**, peste media multianuală a lunii **februarie (5300 m3/s).**

În aval de Porţile de Fier debitele au fost în scădere pe sectorul Gruia-Corabia și în creștere pe sectorul Turnu Măgurele-Tulcea.

**Debitul la intrarea în ţară** (secţiunea Baziaş) **va fi în scădere (6900 m3/s).**

În aval de Porţile de Fier, debitele vor fi în scădere pe sectorul Gruia-Turnu Măgurele şi în creştere pe sectorul Zimnicea-Tulcea.

***Se situează în faza I de apărare următoarele sectoare de dig:***

-Sfântu Gheorghe, Tudor Vladimirescu (din administrarea ANAR); Nufăru-Victoria (din administrarea consiliilor locale) - jud. Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 16 mc/s;

-r. Dâmbovița: ac. Văcărești: 2 mc/s;

-CA2: 2,5 mc/s;

-Der. Mircea Vodă: 1.3 mc/s.

**A.B.A. Crişuri**

Debitul râului Barcău în secțiunea Nușfalău este 1.53 mc/s;

Debitul râului Crișul Alb în secțiunea Crișcior este 4.81 mc/s.

**2.** **Situaţia meteorologică în intervalul 21.02.2024, ora 09.00 –22.02.2024, ora 06.00**

**În ţară** regimul termic diurn a fost caracterizat în continuare de valori peste normele perioadei în toată ţara, în medie cu 4...7 grade mai ridicate decât mediile climatologice. Cerul a avut înnorări temporare şi a plouat slab, mai ales pe parcursul zilei, în Maramureş, local în Banat, Crișana şi Transilvania, pe arii restrânse în Oltenia și Muntenia și izolat în Moldova și Dobrogea. La munte, la altitudini de peste 1400 m au fost precipitaţii sub formă de lapoviţă şi ninsoare. Vântul a suflat slab şi moderat, cu unele intensificări pe crestele montane. Este strat de zăpadă în cea mai mare parte a zonei montane, unde măsura la ora 20, pe platformele stațiilor meteorologice, până la 162 cm în Munții Făgăraș, 144 cm în Munții Călimani și 120 cm în Munții Țarcu. Temperaturile maxime s-au încadrat între 6 grade la Joseni și Deva și 14 grade la Calfat, Băilești, Bechet, Turnu Măgurele, Zimnicea, Ploiești și Pătârlagele, iar la ora 6 se înregistrau valori termice cuprinse între -5 grade la Apa Neagră și 5 grade la Sulina. S-a semnalat ceață la începutul intervalului, local în Transilvania și izolat în Moldova, iar noaptea local în Muntenia, Moldova, Dobrogea și pe alocuri în Oltenia și Transilvania.

**Observaţie**: în intervalul de diagnozăau fost în vigoare 13 atenționări cod galben pentru fenomene meteorologice periculoase imediate, 3 emise de către SRPV Sibiu, 3 emise de către SRPV Bacău, 2 emise de către SRPV Timișoara, 2 emise de către CNPM pentru Muntenia, 1 emisă de către SRPV Cluj, 1 emisă de către SRPV Craiova și 1 emisă de către SRPV Constanța.

**La Bucureşti** valorile termice s-au situat în continuare peste normele perioadei. Cerul a avut înnorări temporare și la începutul zilei, trecător în unele cartiere a plouat slab, iar noaptea a fost variabil și s-a semnlat ceață. Vântul a suflat slab până la moderat. Temperatura maximă a fost de 12 grade la toate stațiile meteorologice (cu 6...7 grade mai ridicată decât mediile climatologice), iar la ora 6 se înregistrau 0 grade la Afumați și 1 grad la Filaret și Băneasa.

**3. Prognoza meteorologică în intervalul 22.02.2024, ora 09.00–23.02.2024, ora 9.00**

**În ţară** valorile termice vor crește față de intervalul anterior, vremea devenind deosebit de caldă pentru această perioadă din an în toată țara; astfel, temperaturile maxime se vor încadra între 7 și 16 grade, iar cele minime vor fi cuprinse între -4 și 8 grade. Cerul va fi variabil, cu înnorări în regiunile intracarpatice, iar numai în nordul teritoriului, izolat, vor fi precipitații slabe - ploi în zonele joase și mixte în cele montane. Vântul va sufla slab și moderat, cu intensificări locale pe crestele montane și pe arii restrânse, cu viteze mai mici, în vest, nord-vest și în sud-est. Mai ales dimineața, izolat se va semnala ceață.

**La Bucureşti** valorile termice vor crește ușor față de intervalul anterior, astfel că maxima va fi în jur de 13 grade, iar minima de 1...3 grade. Cerul va fi variabil, iar vântul va sufla slab și moderat. La începutul intervalului va fi ceaţă.

**4. Buletin nivometeorologic pentru perioada 21.02.2024, ora 20-22.02.2024, ora 20:**

**Evoluția vremii în intervalul 20-21.02.2024**

Vremea a fost apropiată de normalul termic al perioadei. Cerul a fost mai mult noros. Local s-au semnalat precipitații mixte slabe, sub formă de ninsoare în zonele înalte. Vântul a suflat slab și moderat, cu intensificări izolate pe crestele Carpaților Meridionali, de până la 60 km/h. Local s-a semnalat ceață, asociată izolat și cu depuneri de chiciură pe creste. Stratul de zăpadă s-a mențínut sau a scăzut ușor, exceptând masivele vestice, unde a crescut ușor.

**În data de 21.02.2024, la ora 14:00,** stratul de zăpadă de pe platformele stațiilor meteorologice măsura:

**Carpaţii Meridionali:** 162 cm la Bâlea Lac, 121 cm la Vf. Țarcu, 76 cm la Păltiniș, 69 cm la Vf. Omu, 65 cm la Cuntu, 43 cm la Parâng, 8 cm la Predeal;

**Carpaţii Orientali:** 144 cm la Vf. Călimani, 63 cm la Vf. Iezer, 58 cm la Vf. Lăcăuți, 55 cm la Ceahlău-Toaca, 42 cm la Bucin;

**Carpaţii Occidentali:** 32 cm la Stâna de Vale, 23 cm la Vf. Vlădeasa, 10 cm la Semenic.

**Prognoza vremii în intervalul 21.02.2024, ora 20:00-22.02.2024, ora 20:00:**

Temperaturile vor fi în ușoară creștere față de intervalul precedent. Cerul va fi temporar noros. Pe arii restrânse în masivele nordice și izolat în rest se vor semnala precipitații slabe, predominant sub formă de ninsoare în zonele înalte. Vântul va sufla slab și moderat, cu intensificări izolate pe creste. Local se va semnala ceață. Stratul de zăpadă nu va avea variații importante.

**Temperaturi prognozate în intervalul 21.02.2024, ora 20:00-22.02.2024, ora 20:00:**

**Peste 1800 m: temperaturi minime**: -11..-6 grade;

 **temperaturi maxime**: -4...-1 grade.

**Sub 1800 m: temperaturi minime**: -6…-2 grade;

 **temperaturi maxime**: 1…6 grade;

**Vânt la peste 2000 m:** din sector nord-vestic la început, apoi vestic, cu viteze temporare de 40-50 km/h;

**Izoterma de 0 grade**: urcă de la 1000-1200 la 1500-1700 m, cu cele mai mari valori în masivele nordice.

**Evoluția stratului de zăpadă și a riscului de avalanșă în zona montană înaltă**

**Munții Făgăraș RISC ÎNSEMNAT (3)**

**La peste 1800 m**: nu vor fi modificări importante în structura stratului de zăpadă. În partea superioară a stratului se mențin 30-40 cm de zăpadă cu rezistență și stabilitate mai scăzute. Noaptea se formează la suprafață cruste subțiri de gheață. În apropierea crestelor se întâlnesc cornișe și plăci de vânt, iar pe văile și zonele adăpostite troiene foarte mari, de peste 2 metri. Mai ales la supraîncărcări, pe pantele mai înclinate, stratul puțin stabilizat de la suprafață poate aluneca peste straturile mai vechi și dure din interior, inclusiv prin ruperea plăcilor mai vechi de vânt. Se pot declanșa avalanșe de dimensiuni medii și izolat

mari, riscul fiind **însemnat (3)**.

**La altitudini mai mici de 1800 m** alternanța temperaturilor negative nocturne și ușor pozitive diurne va îngheța și stabiliza ușor stratul de la suprafață. Zăpada veche este acumulată în depozite pe anumite văi și zone adăpostite. La altitudini apropiate de 1800 m, mai ales la supraîncărcări, stratul de la suprafață, care prezintă rezistență mai mică, poate aluneca peste stratul vechi și înghețat și produce avalanșe de dimensiuni mici și medii, riscul fiind **moderat (2)**.

**Munții Bucegi RISC MODERAT (2)**

**La peste 1800 m**, în special pe versanții nordici, pe anumite văi și pante sunt acumulări mai mari de zăpadă depuse peste crustele mai vechi de gheață. Pe văile și zonele adăpostite aflate sub 2100 metri sunt depozite și troiene însemnate. În profunzime, stratul mai vechi este înghețat şi consolidat. Stratul de zăpadă de la suprafață, cu rezistență ceva mai redusă, poate fi dislocat la supraîncărcări mari, provocând izolat avalanșe medii, iar în rest se pot declanșa avalanșe de dimensiuni mici. Ninsorile slabe estimate nu vor depune sau influența semnificativ stratul, riscul fiind **moderat (2)**.

**Sub 1800 m**: stratul are dimensiuni mici, sunt prezente cruste de îngheț la suprafață pe fondul alternanței temperaturilor pozitive și negative diurne și nocturne din ultima săptămână. Mai ales pe versanții nordici, la altitudini de 1600-1800 m, pe pantele mai înclinate, la supraîncărcări mari vor fi condiții pentru avalanșe izolate, de dimensiuni mici. Riscul este **redus (1)**.

**Munții Parâng-Șureanu RISC ÎNSEMNAT (3)**

**Peste 1800 m**: stratul de la suprafață măsoară în medie 25-30 cm și s-a mai stabilizat. În zona crestelor se mențin cornișele și plăcile de vânt mai vechi, iar în zonele adăpostite sunt acumulări însemnate. În profunzime stratul este înghețat și stabilizat. Pe pantele suficient de înclinate plăcile de vânt și stratul de la suprafață se pot rupe mai ales la supraîncărcări și aluneca peste stratul vechi și înghețat, ducând la declanșarea de avalanșe de dimensiuni medii și izolat mari. Riscul declanșării avalanșelor va fi **însemnat (3)**.

**La altitudini mai mici de 1800 m** alternanța temperaturilor negative nocturne și ușor pozitive diurne va îngheța și stabiliza ușor stratul de la suprafață. Zăpada veche este acumulată în depozite pe anumite văi și zone adăpostite. La altitudini apropiate de 1800 m, mai ales la supraîncărcări, stratul de la suprafață, care prezintă rezistență mai mică, poate aluneca peste stratul vechi și înghețat și produce avalanșe de dimensiuni mici și medii, riscul fiind **moderat (2)**.

**Munții Țarcu-Godeanu RISC ÎNSEMNAT (3)**

**La peste 1800 m:** primii 30 cm de zăpadă prezintă rezistență redusă, iar în interior stratul este compact și stabilizat. Pe văi și în zonele adăpostite s-au format troiene și depozite mari de 1-2 metri, iar în zona crestelor cornișe și plăci de vânt. Mai ales la supraîncărcări vor fi condiții pentru declanșarea unor avalanșe de dimensiuni medii și izolat mari. Riscul declanșării avalanșelor va fi **însemnat (3)**.

**La altitudini mai mici de 1800 m** alternanța temperaturilor negative nocturne și ușor pozitive diurne va favoriza formarea de cruste subțiri de reîngheț la suprafață. Zăpada veche este acumulată în depozite pe anumite văi și zone adăpostite. La altitudini de 1600-1800 m, mai ales la supraîncărcări, stratul de la suprafață, care prezintă rezistență mai mică, poate aluneca peste stratul vechi și înghețat și produce avalanșe de dimensiuni mici și medii, riscul fiind **moderat (2)**.

**Munții Rodnei RISC ÎNSEMNAT (3)**

**La peste 1800 m**, în partea superioară a stratului, se regăsește un strat de 15-20 cm de zăpadă mai puțin stabilizat. În zonele adăpostite sunt acumulări de zăpadă în troiene de până la 1 metru, iar în zona crestelor cornișe și plăci de vânt, care se pot rupe cu ușurință la supraîncărcări. În profunzime stratul este compact și înghețat în mare parte. Pe pantele suficient de înclinate plăcile actuale existente de vânt se pot rupe, iar straturile cu rezistență redusă de la suprafaţă pot aluneca peste cele mai dure din profunzime, ducând la declanșarea unor avalanșe de dimensiuni medii și cu totul izolat mari, riscul fiind prezent la supraîncărcări. Riscul declanșării avalanșelor se va menține **însemnat (3)**.

**La altitudini mai mici de 1800 m** se menține riscul **moderat (2)** de declanșare a avalanșelor de dimensiuni mici sau medii între 1600-1800 m, unde și stratul este mai mare. Condițiile vor fi favorizate de supraîncărcări pe pantele cu depozite însemnate, care pot antrena straturile de 10-15 cm de zăpadă cu rezistență mai mică de la suprafață.

**Munții Călimani-Bistriței RISC ÎNSEMNAT (3)**

**La peste 1800 m**, primii 15-20 cm de la suprafață sunt mediu stabilizați, fiind formate și cruste subțiri de gheață. Pe văile și în zonele adăpostite sunt troiene şi acumulări mari, iar în zona crestelor vântul a format pe alocuri plăci de vânt. În adâncime stratul este înghețat și compact, cu cruste de gheață intercalate. Pe pantele suficient de înclinate, stratul de la suprafaţă, cu rezistență mai redusă, poate aluneca peste straturile mai vechi și mai stabile din profunzime, putându-se declanșa avalanșe de dimensiuni medii și cu totul izolat mari, riscul fiind amplificat la supraîncărcări. Riscul declanșării avalanșelor va fi **însemnat (3)**.

**La altitudini mai mici de 1800 m:** stratul este consolidat și în general stabilizat. În special la supraîncărcări, pe pantele suficient de înclinate, vor fi condiţii de avalanșe mici și izolat medii, în special la altitudini de 1600-1800 m. Riscul va fi **moderat (2)**.

**Masivul Ceahlău RISC MODERAT (2)**

La suprafață, stratul de zăpadă de 15-20 cm este mediu stabilizat, iar în profunzime acesta este compact și stabil. La supraîncărcări vor fi condiții de avalanșe mici, în special pe pantele și pe văile unde sunt prezente acumulări mai mari de zăpadă. Riscul este **moderat (2)**.

**Masivul Vlădeasa RISC MODERAT (2)**

Stratul de zăpadă nu este însemnat, iar la suprafață este înghețat. Pe văile adăpostite sunt acumulări mai mari, iar în aceste zone, la supraîncărcări, se pot declanșa curgeri și avalanșe de dimensiuni mici și cu totul izolat medii, riscul fiind **moderat (2)**.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNȚII FĂGĂRAȘ** | **RISC ÎNSEMNAT (3)** | **RISC MODERAT (2)** |
| **MUNȚII BUCEGI** | **RISC MODERAT (2)** | **RISC REDUS (1)** |
| **MUNȚII PARÂNG- ȘUREANU** | **RISC ÎNSEMNAT (3)** | **RISC MODERAT (2)** |
| **MUNȚII ȚARCU-GODEANU** | **RISC ÎNSEMNAT (3)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **MUNȚII CĂLIMANI-BISTRIȚEI** | **RISC ÎNSEMNAT (3)** | **RISC MODERAT (2)** |
| **MUNȚII CEAHLĂU** | **RISC MODERAT (2)** | **RISC MODERAT (2)** |
| **MUNȚII VLĂDEASA – MUNTELE MARE** | **RISC MODERAT (2)** | **RISC MODERAT (2)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 20.02.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile: B-16** (municipiul București)**, CJ-3** (municipiul Cluj-Napoca), **CJ-5** (municipiul Dej).

1. **În domeniul solului şi vegetaţiei**

**G.N.M.-C.J. Bacău** informează că în data de 20.02.2024, la ora 20:30, a fost semnalată o poluare cu produs petrolier (cca 7 mc amestec de țiței și apă sărată) a 220 mp de sol (pășune) în zona comunei Zemeș ca urmare a coroziunii conductei de amestec a grupului de sonde 1251 Tazlău (format din 14 sonde) aparținând O.M.V. Petrom. **Măsuri:** au fost oprite sondele, a fost izolată conducta avariată și a fost limitată scurgerea, iar în data de 21.02.2024 au început lucrările de reparație a conductei, colectarea fluidului deversat și transportarea acestuia la Parcul 901 Tazlău, iar solul afectat este transportat la Stația de Bioremediere Runcu.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**